Stk. 1. Som aktive medlemmer kan optages 1) Jordemødre, som er autoriserede i henhold til den til enhver tid gældende lovgivning. 2) Jordemoderstuderende. Stk. 2. Som passive medlemmer kan optages: 1. Jordemødre der er gået på efterløn eller pension 2. Jordemødre der arbejder i udlandet 3. Jordemødre der overgår til anden beskæftigelse udenfor sundhedsområdet, hvor baggrunden som jordemoder ikke er hel eller delvis forudsætning for ansættelsen Stk. 3. Indmeldelse i Jordemoderforeningen skal ske skriftligt. Stk. 4. Indmeldelse kan dog ikke finde sted, så længe der består en konflikt mellem Jordemoderforeningen og en arbejdsgiver, inden for hvis område den pågældende jordemoder er beskæftiget.